CELEX: 62014TN0359
Language: ro
Date: 2014-05-27 00:00:00
Title: Cauza T-359/14: Acțiune introdusă la 27 mai 2014 – Federación Nacional de Cafeteros de Colombia/OAPI – Accelerate (COLOMBIANO COFFEE HOUSE)

4.8.2014   
            
            
               RO
            
            
               Jurnalul Oficial al Uniunii Europene
            
            
               C 253/44
            
         Acțiune introdusă la 27 mai 2014 – Federación Nacional de Cafeteros de Colombia/OAPI – Accelerate (COLOMBIANO COFFEE HOUSE)
   (Cauza T-359/14)
   2014/C 253/59
   Limba în care a fost formulată acțiunea: spaniola
   
      Părțile
   
   
      Reclamantă: Federación Nacional de Cafeteros de Colombia (Bogotá, Columbia) (reprezentanți: A. Pomares Caballero și M. Pomares Caballero, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte din procedura care s-a aflat pe rolul camerei de recurs: Accelerate s.a.l. (Beirut, Liban)
   
      Concluziile
   
   Reclamanta solicită Tribunalului:
   
               —
            
            
               modificarea Deciziei Camerei a cincea de recurs a Oficiului pentru Armonizare în cadrul Pieței Interne (mărci, desene și modele industriale) din 27 martie 2014 adoptate în cauza R 1200/2013-5 și constatarea faptului că sunt întrunite în speță, în cea ce privește toate produsele și serviciile împotriva cărora este îndreptată cererea de constatare a nulității, condițiile de aplicare a motivului de nulitate relativă menționat la articolul 53 alineatul (1) litera (c) din Regulamentul nr. 207/2009, a motivului de nulitate absolută menționat la articolul 52 alineatul (1) litera (a) din Regulamentul nr. 207/2009 sau a motivului de nulitate prevăzut la articolul 14 din Regulamentul nr. 510/2006;
            
         
               —
            
            
               în subsidiar, anularea deciziei atacate în măsura în care prin aceasta s-a respins cererea de constatare a nulității pentru produsele „orez, tapioca și sago; făină și preparate din cereale; pâine, patiserie și cofetărie; înghețată, miere, sirop de melasă; drojdie, praf de copt, sare, muștar, oțet, sosuri (condimente); gheață” din clasa 30 și „restaurante și cazare temporară” din clasa 43 și
            
         
               —
            
            
               în orice caz, obligarea OAPI la plata propriilor cheltuieli de judecată și a celor efectuate de reclamantă.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca figurativă care cuprinde elementele verbale „COLOMBIANO COFFEE HOUSE” pentru produse și servicii din clasele 30 și 43 – marca comunitară nr. 4 6 35  553.
   
      Titularul mărcii comunitare: Accelerate s.a.l.
   
      Partea care solicită declararea nulității mărcii comunitare: reclamanta.
   
      Motivarea cererii de declarare a nulității: indicația geografică protejată „Café de Colombia”.
   
      Decizia diviziei de anulare: respinge cererea de constatare a nulității.
   
      Decizia camerei de recurs: respinge calea de atac.
   
      Motivele invocate:
   
   
               —
            
            
               încălcarea articolului 14 din Regulamentul nr. 510/2006;
            
         
               —
            
            
               încălcarea articolului 8 alineatul (4) din Regulamentul nr. 207/2009 coroborat cu articolul 13 din Regulamentul nr. 510/2006;
            
         
               —
            
            
               încălcarea unor norme fundamentale de procedură ca urmare a lipsei motivării;
            
         
               —
            
            
               încălcarea articolului 7 alineatul (1) litera (k) din Regulamentul nr. 207/2009;
            
         
               —
            
            
               încălcarea articolului 7 alineatul (1) litera (g) din Regulamentul nr. 207/2009.